  
**ŠILALĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO RENGTI IR TEIKTI PARAIŠKAS PAGAL PRIEMONĘ „ATSINAUJINANČIŲ ENERGIJOS IŠTEKLIŲ (SAULĖS, VĖJO, GEOTERMINĖS ENERGIJOS AR KITŲ, IŠSKYRUS BIOKURO) PANAUDOJIMAS VISUOMENINĖS IR GYVENAMOSIOS (ĮVAIRIŲ SOCIALINIŲ GRUPIŲ ASMENIMS) PASKIRTIES PASTATUOSE“**

2016 m. balandžio 28 d. Nr. T1-133

Šilalė

Vadovaudamasi Lietuvos Respublikos vietos savivaldos įstatymo 6 straipsnio 28 punktu, 16 straipsnio 2 dalies 15 punktu, Šilalės rajono savivaldybės taryba n u s p r e n d ž i a:

1. Leisti Šilalės rajono savivaldybės administracijai rengti ir teikti septynias paraiškas finansineiparamai gauti pagal priemonę „Atsinaujinančių energijos išteklių (saulės, vėjo, geoterminės energijos ar kitų, išskyrus biokuro) panaudojimas visuomeninės ir gyvenamosios (įvairių socialinių grupių asmenims) paskirties pastatuose“.

2. Pavesti Šilalės rajono savivaldybės administracijai užsakovo funkcijas ir įgalioti Šilalės rajono savivaldybės administracijos direktorių pasirašyti projekto įgyvendinimui reikalingas sutartis.

3. Skirti iš Šilalės rajono savivaldybės biudžeto ar kitų šaltinių iki 20000 Eur. lėšas, paraiškų bei jas pagrindžiančių dokumentų rengimo konsultavimo paslaugoms pirkti.

4. Įsipareigoti, projektui gavus finansavimą iš ES struktūrinių fondų, skirti lėšas pareiškėjo įnašui, tinkamoms lėšoms ne mažiau kaip 10 proc. bei tinkamų finansuoti išlaidų daliai, kurios nepadengia projektui skiriamos finansavimo lėšos, ir netinkamoms (jei tokių bus) lėšoms finansuoti.

5. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės svetainėje [www.silale.lt](http://www.silale.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas